Suv xo‘jaligi tashkilotlari tomonidan sanoat va energetika tashkilotlariga texnik suv yetkazib berish bo‘yicha ko‘rsatilgan xizmatlar uchun haq to‘lash tartibi to‘g‘risidagi nizomni tasdiqlash haqida

O‘zbekiston Respublikasi Prezidentining “O‘zbekiston Respublikasi Suv xo‘jaligi vazirligi faoliyatini tashkil etish chora-tadbirlari to‘g‘risida” 2018-yil 17-apreldagi PQ-3672-son qarorining ijrosini ta’minlash maqsadida Vazirlar Mahkamasi qaror qiladi: 
 1. Suv xo‘jaligi tashkilotlari tomonidan sanoat va energetika tashkilotlariga texnik suv yetkazib berish bo‘yicha ko‘rsatilgan xizmatlar uchun haq to‘lash tartibi to‘g‘risidagi nizom 1-ilovaga muvofiq tasdiqlansin. 
 2. Belgilab qo‘yilsinki, mazkur Nizom 2019-yil 1-yanvaridan kuchga kiritilib, 2024-yil 1-yanvarga qadar 2-ilovada qayd qilingan sanoat va energetika tashkilotlariga yetkazib berilgan texnik suv uchun xizmat haqini hisoblashda, istisno tariqasida, 0,1 koeffitsiyenti qo‘llaniladi.
 Energetik qurilmalarni sovutish uchun ishlatiladigan texnik suv o‘z manbasiga qaytarilishi hamda tabiiy oqim va gidroelektrostansiyalar kanallaridagi suv ishlatilishini inobatga olgan holda “Toshkent issiqlik elektr stansiyasi” unitar korxonasi, “Toshkent issiqlik elektr markazi” unitar korxonasi hamda “Yangi-Angren issiqlik elektr stansiyasi” aksiyadorlik jamiyati tomonidan texnik suv yetkazib berish bo‘yicha ko‘rsatilgan xizmatlar uchun haq to‘lanmaydi.
 3. O‘zbekiston Respublikasi Suv xo‘jaligi vazirligi:
 manfaatdor vazirliklar va idoralar bilan birgalikda texnik suv yetkazib beriladigan sanoat va energetika tashkilotlarini bir oy muddatda xatlovdan o‘tkazsin hamda ular bilan belgilangan tartibda texnik suv yetkazib berish xizmati to‘g‘risida shartnomalarni rasmiylashtirsin;
 Moliya vazirligi bilan birgalikda 2019 — 2023-yillar tajribasidan kelib chiqib suv xo‘jaligi tashkilotlari tomonidan sanoat va energetika tashkilotlariga texnik suv yetkazib berish bo‘yicha ko‘rsatilgan xizmatlar uchun haq to‘lash tartibini takomillashtirish yuzasidan 2023-yilning 1-noyabriga qadar Vazirlar Mahkamasiga takliflar kiritsin.
 4. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari — “O‘zbekiston temir yo‘llari” aksiyadorlik jamiyat boshqaruv raisi A.J. Ramatov va O‘zbekiston Respublikasi suv xo‘jaligi vaziri Sh.R. Xamrayev zimmasiga yuklansin.
 1. Ushbu Nizom O‘zbekiston Respublikasi Suv xo‘jaligi vazirligi (keyingi o‘rinlarda Vazirlik deb yuritiladi) tizimidagi suv xo‘jaligi tashkilotlari tomonidan sanoat va energetika tashkilotlariga texnik suv yetkazib berish bo‘yicha ko‘rsatilgan xizmatlar uchun haq to‘lash tartibini hamda ushbu xizmatlarni ko‘rsatishdan kelib tushgan mablag‘larni taqsimlash va ulardan foydalanish tartibini belgilaydi.
 2. Ushbu Nizom talablari gidroenergetika sohasidagi tashkilotlarga hamda aholi iste’moli uchun ichimlik suvi, issiq suv va issiqlik energiyasini yetkazib beruvchi kommunal soha tashkilotlariga suv yetkazib berish bo‘yicha ko‘rsatilgan xizmatlarga nisbatan tatbiq etilmaydi.
 3. Ushbu Nizomda quyidagi asosiy tushunchalardan foydalaniladi:
 texnik suv — sanoat, energetika va boshqa sohalarning texnik ehtiyojlari uchun yetkazib berilgan yoki ishlatiladigan suv; 
 suv xo‘jaligi tashkilotlari — Vazirlik tizimidagi suv xo‘jaligi obyektlarini ekspluatatsiya qiluvchi hamda sanoat va energetika korxonalariga texnik suv yetkazib berish xizmatlarini amalga oshiruvchi tashkilotlar;
 sanoat va energetika tashkilotlari — sanoat mahsulotlari va elektr energiyasi ishlab chiqarish uchun texnik suvdan foydalanadigan tashkilotlar.
 4. Suv xo‘jaligi tashkilotlari tomonidan sanoat va energetika tashkilotlariga texnik suv yetkazib berish bo‘yicha xizmatlar ular o‘rtasida tuziladigan shartnomaga muvofiq to‘lovlar asosida amalga oshiriladi.
 5. Vazirlik tizimidagi suv xo‘jaligi tashkilotlarining bir birlik (1 kub m) hajmdagi texnik suv yetkazib berish xarajatlari mazkur tashkilotlarni saqlash uchun ajratilgan mablag‘lar va yetkazib beriladigan suv miqdoridan kelib chiqib aniqlanadi.
 6. Bir birlik hajmdagi suvni yetkazib berish tarifi quyidagi formulaga asosan aniqlanadi:
 bunda:
 Xts — bir kub m suvni yetkazib berish xarajati, so‘m;
 Pxm — tasdiqlangan budjet parametrlarida kalendar yilda suv xo‘jaligi tashkilotlarini rivojlantirish va saqlash uchun Vazirlikka ajratilgan xarajatlar miqdori, so‘m;
 Hsr — kalendar yilda suv xo‘jaligi tashkilotlari tomonidan iqtisodiyot tarmoqlariga yetkazib beriladigan jami suv resursi miqdori, kub m.
 Ushbu tarif har kalendar yilning 1-fevraligacha Vazirlik tomonidan Moliya vazirligi bilan kelishilgan holda tasdiqlanadi.
 7. Sanoat va energetika tashkilotlari har oy davomida yetkazib berilgan texnik suv uchun to‘lovlarni keyingi oyning 5-sanasiga qadar suv xo‘jaligi tashkilotlarining Budjet tashkilotini rivojlantirish jamg‘armasi hisob raqamiga o‘tkazib beradi.
 8. Sanoat va energetika tashkilotlariga texnik suv yetkazib berish xizmatidan kelib tushgan mablag‘lar suv xo‘jaligi tashkiloti tomonidan quyidagicha taqsimlanadi:
 90 foizi — besh ish kuni mobaynida Vazirlik huzuridagi Suv xo‘jaligini rivojlantirish jamg‘armasiga o‘tkazib beriladi;
 10 foizi — suv xo‘jaligi tashkilotlarining ixtiyorida qoldiriladi.
 9. Vazirlik huzuridagi Suv xo‘jaligini rivojlantirish jamg‘armasiga texnik suv yetkazib berish bo‘yicha ko‘rsatilgan xizmatlardan kelib tushgan mablag‘lar Vazirlar Mahkamasining 2021-yil 17-sentabrdagi 573-son qarori bilan tasdiqlangan O‘zbekiston Respublikasi Suv xo‘jaligi vazirligi va uning tarkibiga kiruvchi tashkilotlar xodimlarini moddiy rag‘batlantirish tartibi to‘g‘risidagi nizomda ko‘rsatib o‘tilgan maqsadlarga sarflanadi.
 10. Ushbu Nizom 8-bandining uchinchi xatboshida ko‘rsatib o‘tilgan suv xo‘jaligi tashkilotlarining ixtiyorida qoldiriladigan mablag‘lar quyidagi maqsadlarga sarflanadi:
 suv xo‘jaligi obyektlarida favqulodda holatlar yuz berishining oldini olish va tabiiy ofatlar yuz bergan hollarda ularning salbiy oqibatlarini bartaraf etishga;
 xodimlarni belgilangan tartibda ijtimoiy himoya qilish va moddiy rag‘batlantirishga;
 suv xo‘jaligi tashkilotlari tasarrufidagi irrigatsiya tizimini ta’mirlash va tiklash hamda suv olish joylarini suvni boshqarish va hisobga olish vositalari bilan jihozlashga, tashkilotlarning moddiy texnika bazasini mustahkamlash, jumladan lizing to‘lovlarini amalga oshirish hamda kadrlar malakasini oshirishga yo‘naltiriladi.
 11. Ushbu Nizom talablari buzilishida aybdor bo‘lgan shaxslar qonunchilikda belgilangan tartibda javob beradilar.
 1. “Angren issiqlik elektr stansiyasi” aksiyadorlik jamiyati 
 2. “Navoiy issiqlik elektr stansiyasi” aksiyadorlik jamiyati 
 3. “Talimarjon issiqlik elektr stansiyasi” aksiyadorlik jamiyati
 4. “Taxiatash issiqlik elektr stansiyasi” aksiyadorlik jamiyati
 8. “Dehqonobod kaliy o‘g‘itlar zavodi” unitar korxonasi
 9. “Navoiy kon-metallurgiya kombinati” davlat korxonasi (o‘z ehtiyoji uchun).
 10. “To‘raqo‘rg‘on issiqlik elektr stansiyasi” unitar korxonasi.